《题文恪公送杨迈公中丞还朝诗册》
清代·许庚身

三年膏雨颂声驰，敬展先臣述德诗。故里尚留何武爱，前徽兼触阮咸思。

渊源累世龙门远，清白相传燕翼贻。东鲁好修循吏传，绍承阀阅佐明时。

作者简介：（1825—1894）浙江仁和人，字星叔。咸丰初由举人考取内阁中书。同治元年成进士。光绪间官至兵部尚书。直军机三十年，应对敏练。十九年十二月卒。谥恭慎。